કેરીઓ જલ્દી પકવવા કાર્બાઈડ નામનું પ્રતિબંધિત રસાયણ વપરાય છે. આમ પકવેલી કેરીઓ દેખાવમા પાકેલી લાગે છે, પણ સ્વાદરહિત હોય છે. કાર્બાઈડથી પકવેલી કેરી ખાવાથી કેન્સર થવાનું જોખમ ઉભું રહે છે. આજકાલ છોકરાં ઉછેરવામાં મમ્મી-પપ્પાઓ, ખાસ કરીને મમ્મીઓ, ઉતાવળ કરે છે અને છોકરું દસ વરસનું થાય ત્યાં સુધીમાં એને જાતજાતના અને ભાતભાતના ક્લાસીઝ્માં ધકેલી એમને હોંશિયાર બનાવવા દોડાદોડી કરી મુકે છે એ જોતાં અમને આ મમ્મીઓ કાર્બાઈડથી કેરી પકવતા વેપારી જેવી લાગે છે!